ཆུབ་ཏུ་བྱེད་པ་དང་། བསྟེན་པ་ན་ཡང་བྱང་ཆུབ་ཏུ་བྱེད་པ་(༥)ཡང་ཡོད་དེ། ཞེས་
བྱ་བ་དང༌། ཐེག་པ་ཆེན་པོ་ནི་ཐེག་པ་ཆེན་པོ་སྟེ་བྱང་ཆུབ་སེམས་དཔའི་ལམ་འབྲས་
བུ་དང་བཅས་པའོ། །ཆེན་པོ་རྣམ་པ་བདུན་དུ་སྦྱོར་བའི་ཕྱིར་ཤེས་རབ་ཀྱི་ཕ་རོལ་
ཏུ་ཕྱིན་པ་ལ་སོགས་པའི་མདོ་སྡེ་དག་ཏུ་སྒྲུབ་པའོ། །དེའི་ཕ་རོལ་དུ་ཕྱིན་པའི་ཐེག་
པ་ལས་ཆེས་ཁྱད་པར་དུ་འཕགས་པ་རྡོ་རྗེ་ཐེག་པ། ཐེག་པ་ཆེན་པོ་ནི་སྐྱེ་བ་འདིར་
སངས་རྒྱས་ལ་སོགས་པ་རབ་ཏུ་སྒྲུབ་པའི་ཕྱིར་རོ། །དེའི་ཡོན་ཏན་དམ་པར་འགྱུར་
རོ། །ཞེས་གསུངས་པ་ཡིན་ནོ། །
དེ་ལྟར་ལམ་གཉིས་སུ་གསུངས་པ་ཡང་གང་ཟག་རིགས་གཉིས་ལ་དགོངས་པ་
ཡིན་ཏེ། ཁ་ཅིག་འདོད་པའི་ཡོན་ཏན་ལ་འདོད་པའི་གདུང་བ་ཆུང་བས་དེ་སྤོང་
བར་ནུས་པ། བྱང་ཆུབ་འདོད་པའི་གང་ཟག་ལ་དགོངས་ནས་ཕ་རོལ་ཏུ་ཕྱིན་པའི་
ཐེག་པ་གསུངས་ལ། ཁ་ཅིག་འདོད་པའི་ཡོན་ཏན་ལ་གདུང་བ་ཆེ་བས་དེ་སྤོང་བར་
མི་ནུས་ལ། བྱང་ཆུབ་ཐོབ་པར་འདོད་པའི་གང་ཟག་ལ་དགོངས་ནས་རྡོ་རྗེ་ཐེག་པ་
གསུངས་པ་ཡིན་ནོ། །དེ་ལྟར་ན་ཐོབ་པར་བྱ་བའི་འབྲས་བུ་སངས་རྒྱས་ཀྱི་གོ་འཕང་
-9-

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
གཉིས་
གཅིག་ཡིན་ལ། དེ་ཐོབ་པར་བྱེད་པའི་ལམ་རྣམ་པ་གཉིས་ཡིན་ནོ། །དེ་ལ་གཞི་
སྤོང་བ་ཕ་རོལ་ཏུ་ཕྱིན་པའི་ཐེག་པའི་དོན་གཏན་ལ་དབབ་པ་ལ་བཞི་སྟེ།
ཀའི་གཞི་དང་། གཞི་སྤོང་བ་དང་། ཕ་རོལ་ཏུ་ཕྱིན་པའི་ཐེག་པ་དང་། དེ་ཉིད་
ལ་ཤུགས་ཀྱིས་བསྟན་པའི་དོན་རྒྱུའི་ཐེག་པ་རྣམ་པར་གཞག་པའོ། །དེ་ལ་དང་པོ་
ཐབས་ཀྱིས་ཟིན་པ་དང་མ་ཟིན་པའི་བྱེ་བྲག་གིས་འཁོར་བ་དང་མྱ་ངན་ལས་འདས་
པ་གཉིས་ཀའི་རྒྱུ་ཐུན་མོང་བ་ཡིན་པའི་ཕྱིར་འདོད་པའི་ཡོན་ཏན་ལྔའོ། །དེ་ཡང་
དཔེར་ན་དགྲ་ཟིན་གཉིས་ཀྱི་བར་ན་གནས་པའི་མཚོན་ཆ་དེ། དགྲ་སྟོབས་ཆེ་ན་
དགྲའི་ལག་ཆར་འགྱུར་ལ། བདག་སྟོབས་ཆེ་ན་བདག་གི་ལག་ཆར་འགྱུར་བས་ཐུན་
མོང་བ་བཞིན་དུ། འདོད་པའི་ཡོན་ཏན་ཡང་ཐབས་ཀྱིས་མ་ཟིན་པར་ཐ་མལ་པར་
ལོངས་སྤྱད་ན་མངོན་པར་ཞེན་པ་སྐྱེ་ལ། དེ་ལས་ཚུལ་བཞིན་མ་ཡིན་པའི་ཡིད་ལ་
རྟོག་པ་སྐྱེ་ཞིང་། དེ་ལས་ཉོན་མོངས་པ་དང༌། ལས་ཀྱི་ཀུན་ནས་ཉོན་མོངས་པ་
དང་། ཚེའི་ཀུན་ནས་ཉོན་མོངས་པ་གསུམ་གྱིས་འཁོར་བའི་གཟུང་འཛིན་སྡུག་
བསྔལ་རྒྱུན་མི་འཆད་པར་འབྱུང་ལ། སྤོང་བ་དང་བསྟེན་པའི་ཐབས་ལ་མཁས་
པས་ཟིན་ན། མངོན་པར་ཞེན་པ་ལ་སོགས་པ་མི་སྐྱེ་བས་གྲོལ་བའི་རྒྱུར་འགྱུར་བའི་
ཕྱིར། འདོད་པའི་ཡོན་ཏན་ལ་འཁོར་བ་ཁོ་ན་སྐྱེད་པའི་ནུས་པ་དེ་ངོ་བོ་ཉིད་ཀྱིས་
གནས་པ་ཡང་མ་ཡིན་ལ། མྱ་ངན་ལས་འདས་པ་ཁོ་ན་སྐྱེད་པའི་ནུས་པ་ངོ་བོ་ཉིད་
ཀྱི་གནས་པ་ཡང་མ་ཡིན་པས་གཉིས་ཀའི་གཞི་ཡིན་ནོ། །མིག་འབིགས་པའི་ཐབས་ལ་
མཁས་པས་ཟིན་ན། མི་མ་ཡིན་པ་དང་རིམས་ལ་སོགས་པའི་གནོད་པ་ཞི་བར་བྱེད་
པ་དང་། སྐྱེས་པའི་ལུས་ལ་བཏགས་ན་རྒྱན་གྱི་བྱ་བ་བྱེད་ནུས་ལ། དེ་ཉིད་ཀྱིས་མ
ཟིན་ན་དེ་ཉིད་ཀྱིས་བྱ་བ་བྱེད་མི་ནུས་པ་ནོར་བུ་རིན་པོ་ཆེ་དང་འདྲ་སྟེ། དེ་ཡང་
རྩ་བའི་རྒྱུད་ལས། རིན་ཆེན་གཟི་བརྗིད་འབར་བ་ཡི། །ཕྲེང་བ་འཁྲུག་པ་ལྷ་མོ་
10-

རྒྱུད་སྡེ་སྤྱིའི་རྣམ་གཞག་ཉུང་ངུ་།
ལྟོས། །མ་ཕུག་པས་ནི་སྦྱོར་བྲལ་འགྱུར། །ཕུག་པས་དགའ་བ་སྐྱེད་པའོ། །དེ་བཞིན་
འཁོར་བར་འདོད་པ་ཡི། །ཡོན་ཏན་ལྔ་ལྡན་རིན་ཆེན་ཉིད། །མ་དག་པས་ནི་དུག་
ཏུ་འགྱུར། །དག་པས་བདུད་རྩི་ལྟ་བུར་འགྱུར། །ཞེས་གསུངས་སོ། །དེ་ཡང་ཡིད་
བཞིན་ནོར་བུ་རིན་པོ་ཆེ་ཤུན་ལྤགས་སེལ་བའི་ཐབས་ལ་མཁས་པ་དང༌། གཞན་ཡང་
ཀེ་ཏ་ཀའི་མེ་ཏོག ། དྲིའི་གླང་པོ་ཆེས་ཟོས་ན་ལྕི་བའི་དངོས་པོར་མི་འགྱུར་ལ། གླང་
པོ་ཆེ་ཕལ་པས་ཟོས་ན་ལྕི་(༦)བའི་དངོས་པོར་འགྱུར་རོ། །མེ་ཏོག་ལ་ངོ་བོ་ཉིད་ཀྱིས་
གང་རུང་སྐྱེད་པའི་ནུས་པ་ཡོད་པ་མ་ཡིན་ཞིང༌། གླང་པོ་ཆེའི་རྐྱེན་གྱིས་བྱེ་བྲག་དང་
ཕྲད་པའི་དབང་གིས་དེ་ལྟར་འགྱུར་བ་བཞིན་དུ་འདོད་པའི་ཡོན་ཏན་ཡང་རིག་པར་
བྱ་སྟེ། དེ་ཡང་སཾ་པུ་ཊའི་རྒྱུད་ཕྱི་མ་ལས་གསུངས་པ་ཡིན་ནོ། །གཞན་ཡང་འོ་མ་
དུག་སྦྲུལ་གྱིས་འཐུངས་ན་དུག་གི་དངོས་པོར་འགྱུར་ལ། སྐྱེས་བུས་འཐུངས་ན་བདུད་
རྩིའི་དངོས་པོར་འགྱུར་ཏེ། འོ་མ་ལ་དུག་སྐྱེད་པ་ཁོ་ན་ངོ་བོ་ཉིད་ཀྱིས་གནས་པ་ཡང་
མ་ཡིན་ལ། བདུད་རྩི་ཁོ་ན་སྐྱེད་པའི་ནུས་པ་ཡང་ངོ་བོ་ཉིད་ཀྱིས་གནས་པའང་མ་
ཡིན་པས། སྦྲུལ་དང་སྐྱེས་བུའི་རྐྱེན་དང་ཕྲད་པའི་བྱེ་བྲག་གིས་གཉིས་ཀའི་རྒྱུ་ཐུན་
མོང་བ་ཡིན་པ་བཞིན་དུ་འདོད་པའི་ཡོན་ཏན་ཡང་ཤེས་པར་བྱའོ། །
དེ་ཡང་དེ་ཉིད་ལས་གསུངས་པ། དེ་ལྟར་ན་གཟུགས་ལ་སོགས་པ་འདོད་པའི་
ཡོན་ཏན་ལྔ་ནི་འཆིང་བ་ཁོ་ནའི་རྒྱུ་ཡང་མ་ཡིན་ལ། གྲོལ་བ་ཁོ་ནའི་རྒྱུ་ཡང་མ་ཡིན་
ཏེ། ཐབས་ཀྱིས་ཟིན་པ་དང་མ་ཟིན་པའི་བྱེ་བྲག་གིས་གཉིས་ཀའི་རྒྱུ་ཐུན་མོང་བ་
ཡིན་པའི་ཕྱིར་གཞི་ཡིན་ནོ། །
གཉིས་པ་གཞི་དེ་སྤོང་བ་ནི། འདོད་པ་རྣམས་ནི་དུག་གི་ལོ་མ་ལྟ་བུའོ། །ཀིམ་
བ་ཀའི་མེ་ཏོག་ལྟ་བུའོ། །རལ་གྲིའི་སོ་ལྟ་བུའོ། །ཞེས་བྱ་བ་ལ་སོགས་པ་རྣམ་གྲངས་
དུ་མའི་ཚུལ་གྱི་འདོད་པའི་ལོངས་སྤྱོད་ལ་སྐྱོན་དང་ཉེས་དམིགས་སུ་ལྟ་བས་ཞེན་པ་
11

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
མི་སྐྱེ། དེས་ཚུལ་བཞིན་མ་ཡིན་པ་ཡིད་ལ་བྱ་བའི་རྟོག་པ་མི་སྐྱེ། དེས་ཀུན་ནས་
ཉོན་མོངས་པའི་རྟོག་པ་གསུམ་མི་སྐྱེ་བས། འགལ་བའི་སྒོ་ནས་སྤོང་ལ། གཞན་ཞེ་
སྡང་ལ་བྱམས་པ་ལ་སོགས་པའི་སྒོ་ནས་ཀྱང་ཉོན་མོངས་པ་སྤོང་བར་བྱེད་པའོ། །
གསུམ་པ་ཕ་རོལ་ཏུ་ཕྱིན་པའི་ཐེག་པ་ནི། ཚོགས་ཀྱི་བདག་ཉིད་ཅན་གྱི་ཕ་རོལ་
ཏུ་ཕྱིན་པ་དྲུག་གམ་བཅུ་ཐེག་པར་བྱས་ནས་འབྲས་བུ་ཐོབ་པར་བྱེད་པ་སྟེ། འདི་
ལྟར་སྦྱིན་པ་དང་། ཚུལ་ཁྲིམས་དང༌། བཟོད་པ་གསུམ་ནི་བསོད་ནམས་ཀྱི་ཚོགས་
ཀྱི་བདག་ཉིད་ཡིན་ལ། བསམ་གཏན་དང་ཤེས་རབ་ནི་ཡེ་ཤེས་ཀྱི་ཚོགས་ཀྱི་བདག་
ཉིད་ཡིན་ཏེ། བརྩོན་འགྲུས་ནི་གཉིས་ཀའི་གྲོགས་སུ་འགྱུར་ཞིང༌། ཐབས་ལ་སོགས་
པ་བཞི་ནི་ཕ་རོལ་ཏུ་ཕྱིན་པའི་རྗེས་ཀྱི་སྤྱོད་པའོ། ། དེ་ལྟར་ན་སྐྱབས་སུ་འགྲོ་བ་
དང༌། སེམས་བསྐྱེད་པ་སྔོན་དུ་སོང་ནས་ཕ་རོལ་ཏུ་ཕྱིན་པ་དྲུག་གམ་བཅུ་བཞོན་
པར་བྱེད་པས་ཕ་རོལ་ཏུ་ཕྱིན་པའི་ཐེག་པ་ཞེས་བྱའོ། །དེ་ཡང་ཐེག་པ་ཆེན་པོ་ནི་ཐེག་
པ་ཆེན་པོ་སྟེ། བྱང་ཆུབ་སེམས་དཔའི་ལམ་འབྲས་བུ་དང་བཅས་པའོ། །ཆེན་པོ་
བདུན་དུ་སྦྱར་བའི་ཕྱིར། ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་དག་ཏུ་སྒྲུབ་བོ་ཞེས་
གསུངས་པ་ཡིན་ནོ། །
བཞི་པ་རྒྱུའི་ཐེག་པ་ནི། རྒྱུས་རྒྱུ་ལས་ཐ་དད་པའི་འབྲས་བུ་སྒྲུབ་པར་བྱེད་པ་
དང་། རྒྱུ་ལ་ཡུན་རིང་དུ་འགོར་བས་ན་རྒྱུའི་ཐེག་པ་ཞེས་བྱའོ། །དེའང་དང་པོ་
ནི་འདི་ལྟར་ལམ་གྱི་གནས་སྐབས་སུ་ཚོགས་གཉིས་བསགས་པ་ལས། ཐ་དད་པའི་
འབྲས་བུ་ཆོས་ཀྱི་སྐུ་དང་གཟུགས་ཀྱི་སྐུ་གཉིས་འགྲུབ་པར་བྱེད་པ་ཡིན་གྱི། རྒྱུ་ལས་
འབྲས་བུའི་རྣམ་པར་ཞེན་ནས་སྒོམ་པ་ནི་མ་ཡིན་ནོ། །དེས་ན་རྒྱུ་ཐ་དད་པ་གཅིག་
གིས་འབྲས་བུ་ཐ་དད་པ་གཅིག་སྒྲུབ་པར་བྱེད་པའོ། །གཉིས་པ་གང་ཟག་དབང་པོ་
རབ་དང་བརྩོན་འགྲུས་དང་བརྟུལ་ཞུགས་རབ་ཀྱིས་བསྐལ་པ་གྲངས་མེད་གསུམ་ན་
12-

རྒྱུད་སྡེ་སྤྱིའི་རྣམ་གཞག་ཉུང་ངུ་།
འབྲས་བུ་འགྲུབ། འབྲིང་གིས་སུམ་ཅུ་རྩ་དྲུག་ན་འགྲུབ། ཐ་མས་གྲངས་མེད་པ་
མཐའ་ཡས་པ་ན་འགྲུབ་པས་ན། རྒྱུ་ལ་ཡུན་དུ་འགོར་བས་རྒྱུའི་ཐེག་པ་ཡིན་ཞེས་
བྱ་སྟེ། དཔེར་ན་སྟ་རེ་རྟུལ་པོས་ཤིང་གཅོད་པ་ན་ཡུན་རིང་དུ་འགོར་བ་ལ་མི་ཆོད་
པ་ཡིན་ཟེར་བ་དང་འདྲ་གསུང་། (༧)དེ་ལྟར་ན་རྒྱུའི་ཐེག་པའོ། །གཞི་མི་སྤོང་བ་རྡོ་
རྗེ་ཐེག་པ་ལ་བཞི་སྟེ། གཞི་མི་སྤོང་བ་དང༌། གསང་སྔགས་ཀྱི་ཐེག་པ་དང་། རྡོ་
རྗེ་ཐེག་པ་དང༌། དེ་ཉིད་འབྲས་བུའི་ཐེག་པ་རྣམ་པར་གཞག་པའོ། །དེ་ལ་དང་
པོ་ནི་གསང་སྔགས་ཀྱི་ལམ་ལ་ཞུགས་པ་རྣམས་ཀྱིས་བསྐྱེད་པའི་རིམ་པའི་ཐབས་ལ་
མཁས་པ་དང༌། རྫོགས་པའི་རིམ་པའི་ཐབས་ལ་མཁས་པ་གཉིས་ཀྱིས་འདོད་པའི་
ཡོན་ཏན་བསྟེན་པར་བྱེད་དོ། །
འདི་ལྟར་ཐབས་ཀྱི་རྒྱུད་ལྟར་ན་མིག་སའི་སྙིང་པོར་བྱས། གཟུགས་ཐམས་
ཅད་གཟུགས་ཀྱི་རྡོ་རྗེར་བྱས་ཏེ། ལྷ་ལ་ལྷ་ཐིམ་པའི་ཚུལ་གྱིས་ལོངས་སྤྱོད་ལ། དེ་
བཞིན་དུ་སྒྲ་དང་དྲི་ལ་སོགས་པ་ཐམས་ཅད་ཀྱང་ཅི་རིགས་པར་ལོངས་སྤྱོད་པར་
བྱེད་པ་ནི། ཐུན་མོང་གི་ཐབས་ལ་མཁས་པའོ། །ཐུན་མོང་མ་ཡིན་པ་ཤེས་རབ་
ཀྱི་རྒྱུད་ལྟར་ན། མིག་ལ་སོགས་པ་གཏི་མུག་རྡོ་རྗེ་ལ་སོགས་པར་བྱས། གཟུགས་
ལ་སོགས་པ་དཀར་མོ་ལ་སོགས་པར་བྱས་ཏེ་ལྷ་ལ་ལྷ་ཐིམ་པའི་ཚུལ་དུ་ལོངས་སྤྱོད་
པར་བྱེད་པའོ། །དེ་ལྟར་ཐུན་མོང་དང་ཐུན་མོང་མ་ཡིན་པ་གཉིས་ཀྱི་ལྷ་སོ་སོའི་
ཐབས་ལ་མཁས་པའོ། །རང་གི་ལྷག་པའི་ལྷའི་ཐབས་ལ་མཁས་པ་ནི། རང་ཉིད་
ལྷག་པའི་ལྷའི་རྣམ་པར་བྱས་ཏེ། གཟུགས་ལ་སོགས་པའི་ཡུལ་ཅི་སྣང་བ་ཐམས་ཅད་
ཀྱང་རང་གི་ལྷག་པའི་ལྷར་བྱས་ནས། ལྷ་ལ་ལྷ་ཐིམ་པའི་ཚུལ་གྱིས་ལོངས་སྤྱོད་པར་
བྱེད་དོ། ། དེ་ཡང་གང་ཟག་ལས་དང་པོ་པས་ང་རྒྱལ་ཙམ་བྱས་ལ། སེམས་བརྟན་
པ་ཐོབ་ནས་རྣམ་པ་གསལ་བ་ཙམ་བྱའོ། །དེ་སྐད་དུ་ཡང༌། རང་གི་ལྷག་པའི་ལྷར་
13

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
སྦྱོར་བས། །སེམས་ཅན་ཀུན་ལ་རབ་བརྟག་བྱ། །ཞེས་ཀུན་སྤྱོད་ལས་གསུངས་
སོ། །རྫོགས་པའི་རིམ་པའི་ཐབས་ལ་མཁས་པ་ལ་ཡང་རྣམ་པ་གཉིས་ཏེ། རང་
བྱིན་གྱིས་བརླབས་པའི་རིམ་པ་ཙཎྜཱ་ལཱི་ལ་བརྟེན་ནས་སྐྱེས་པའི་རང་བྱུང་གི་ཡེ་ཤེས་
དང༌་། ཕྱག་རྒྱ་ལ་བརྟེན་ནས་སྐྱེས་པའི་ཡེ་ཤེས་ཀྱི་ཐབས་ལ་མཁས་པའོ། །དེ་ལ་དང་
པོ་ནི་ནང་དུ་རྣལ་འབྱོར་པ་ལ་གསལ་སྟོང་གི་ཏིང་ངེ་འཛིན་སྐྱེས་པ་ན། སྣོད་བཅུད་
ཀྱི་སྣང་བ་ཐམས་ཅད་ཏིང་ངེ་འཛིན་དེའི་ངོ་བོར་བྱས་ནས་ལོངས་སྤྱོད་ལ། གཉིས་
པ་ནི་ནང་དུ་བདེ་སྟོང་གི་ཏིང་ངེ་འཛིན་གྱི་ཉམས་སྐྱེས་པ་ན། སྣོད་བཅུད་ཀྱི་སྣང་བ་
ཐམས་ཅད་ཀྱང་དེའི་ངོ་བོར་བྱས་ནས་ལོངས་སྤྱོད་པར་བྱེད་པའོ། །དེ་ཡང་དབང་
རེས་འགའ་གནོད་
པོ་རབ་འབྲིང་གི་བྱེ་བྲག་གིས་ཡུལ་གྱི་རྐྱེན་གྱིས་གནོད་པ་དང་།
ལ་རེས་འགའ་མི་གནོད་དེ་སྣང་བ་ཁྲ་བོར་འཆར་བ་དང་། ཡུལ་གྱི་རྐྱེན་གྱིས་ཏིང་
ངེ་འཛིན་མཆོག་ཏུ་སྐྱེ་བས་སྣང་བ་ཐམས་ཅད་དགེ་བའི་བཤེས་གཉེན་དུ་འཆར་ཏེ་
སྐྱེ་ལུགས་གསུམ་དུ་འོང་ངོ་། ། དེ་ལས་དང་པོ་གཉིས་ནི་མཉམ་གཞག་བྱ་བ་ཡིན་
ལ། ཐ་མ་ནི་ཤིན་ཏུ་མཉམ་གཞག་བྱ་བ་ཡིན་ནོ། །དེ་སྐད་དུ་ཡང། གཟུགས་
རྣམས་སྣ་ཚོགས་ལྟ་བ་དང༌། །སྒྲ་རྣམས་རྒྱས་པར་ཉན་པ་དང་། །ཞེས་བྱ་བ་ལ་
སོགས་པ་དང་། ཆུ་བོའི་རྒྱུན་ནི་རབ་འབབ་དང༌། །མར་མེའི་རྩེ་མོ་རབ་བཅིངས་
ལྟར། །ཞེས་པ་ལ་སོགས་པ་རྒྱས་པར་གསུངས་པ་ཡིན་ནོ། །
གལ་ཏེ་དེ་ལྟར་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་ལ་སོགས་པར། འཕགས་
པ་ཆོས་འཕགས་ལ་བུད་མེད་དྲུག་ཁྲི་བརྒྱད་སྟོང་དང་ལྷན་ཅིག་ཏུ་འདོད་པའི་ཡོན་
ཏན་ལྔ་ལ་བརྩེ་ཞིང་དགའ་མགུར་ལོངས་སྤྱོད་དོ། །ཞེས་བྱ་བ་ལ་སོགས་པ་དང་། ཕ་
རོལ་ཏུ་ཕྱིན་པ་ལ་ཡང་འདོད་པའི་ཡོན་ཏན་ལ་མངོན་པར་དགའ་བས། རྡོ་རྗེ་ཐེག་
པ་ཁོ་ན་མི་སྤོང་བ་མི་འགྲུབ་བོ་ཞེ་ན། དེ་ནི་རིགས་ན་འོན་ཀྱང་དེར་དེ་ལྟར་གསུངས
14-

རྒྱུད་སྡེ་སྤྱིའི་རྣམ་གཞག་ཉུང་ངུ་།
པ་ནི་འཕགས་པའི་(༨)གང་ཟག་གིས་བསྟེན་པ་དང་། དེ་ཡང་མ་འོངས་པའི་སེམས་
ཅན་འདོད་པ་ལ་གདུང་བ་ཆེ་བ་རྣམས་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གཞུག་པའི་
དོན་དུ་འདོད་པའི་ཡོན་ཏན་མ་སྤངས་པར་རྫོགས་པའི་བྱང་ཆུབ་འཐོབ་པའི་ལམ་
ཡོད་དོ་ཞེས་གཞན་དོན་དུ་བསྟན་པ་ཡིན་གྱི། རང་ཉིད་ཀྱི་དོན་དུ་ལམ་དུ་འགྱུར་
ནས་བསྟན་པ་ནི་མ་ཡིན་ནོ། །འདིར་ནི་སོ་སོའི་སྐྱེ་བོས་ཀྱང་བསྟེན་ལ། དེ་ཡང་
ལམ་དུ་འགྱུར་བས་རང་དོན་དུ་བསྟེན་པར་བཞེད་པ་ཡིན་ནོ། །
གཉིས་པ་གསང་སྔགས་ཞེས་བྱ་བ་ནི་མནྟྲ་ཏེ། དེ་ལས་མ་མ་ནུ་ན་ཡིད་ཡིན་
ལ། སྒོ་ལྔའི་རྣམ་ཤེས་རྗེས་སུ་འབྲངས་པའི་ཡིད་དང་བཅས་པའོ། །ཏྲ་ཏྲ་ཡ་ནི་
སྐྱོབ་པ་སྟེ། དེ་ལྟར་ན་བསྐྱེད་རྫོགས་གཉིས་ཀྱི་ཐབས་ལ་མཁས་པས་སྒོ་ལྔའི་རྣམ་
ཤེས་རྗེས་སུ་འབྲངས་པ་དང་བཅས་པ། གཟུགས་ལ་སོགས་པ་ཐ་མལ་པའི་རྣམ་
རྟོག་གི་ཡིད་ལས་སྐྱོབ་པར་བྱེད་པས་ན་གསང་སྔགས་སོ། །བསྐྱེད་རྫོགས་གཉིས་
པོ་དེ་བཞོན་པར་བྱེད་པས་ན་གསང་སྔགས་ཀྱི་ཐེག་པའོ། ། དེ་སྐད་དུ་ཡང་། མ་
ནི་དེ་བཞིན་ཡིད་ཡིན་ཏེ། །གང་གང་རྒྱུ་དང་རྐྱེན་ལས་བྱུང༌་། །ཡུལ་དང་དབང་
པོ་ཡིན་ནོ་གསུངས། །ཏྲ་ནི་དེ་བཞིན་སྐྱོབ་པར་བརྗོད། །ཅེས་བྱ་བ་དང་དེ་བཞིན་
དུ། །མ་ནི་སྟོང་པ་མཚན་མ་བྲལ། །རྡོ་རྗེ་འཛིན་པའི་དབུགས་དབྱུང་བ། །ཤེས་
རབ་ཆེན་པོ་བདག་གིས་བཤད། །ཏྲ་ནི་དེ་བཞིན་སྐྱོབ་པར་བརྗོད། །དེ་བཞིན་
གཤེགས་པའི་དབུགས་དབྱུང་བ། ། །སྙིང་རྗེ་ཆེན་པོ་བདག་གིས་བཤད། །སྟོང་པ་
དང་ནི་སྙིང་རྗེ་གཉིས། །གཉིས་སུ་མེད་པར་གཉིས་ཀྱི་ཚུལ། །གསང་སྔགས་ཞེས་
ནི་དེ་ལ་བརྗོད། །ཅེས་གསུངས་པ་ཡིན་ནོ། །
གསུམ་པ་རྡོ་རྗེ་ཐེག་པ་ཞེས་པ་ནི། ལུས་ངག་ཡིད་གསུམ་སངས་རྒྱས་ཀྱི་སྐུ་
གསུང་ཐུགས་རྡོ་རྗེར་བྱིན་གྱིས་བརླབས་ནས་སྒྲུབ་པ་དང༌། གཞན་ཡང་མཚན་མ་
15

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
དང་རྣམ་པར་རྟོག་པས་མི་ཕྱེད་པས་ན་སེམས་ཉིད་དེ་བཞིན་ཉིད་ལྷན་ཅིག་སྐྱེས་པའི་
ཡེ་ཤེས་ནི་རྡོ་རྗེ་ཡིན་ལ། སྔགས་པས་ཅི་དང་ཅི་བྱེད་པ་ཐམས་ཅད་སྣང་བ་དེ་དག་
གི་ངོ་བོར་སྣང་ལ། རང་གི་ངོའམ་གོ་ཡུལ་དུ་སེམས་ཉིད་ལྷན་ཅིག་སྐྱེས་པའི་ཡེ་ཤེས་
གཅིག་གི་རྣམ་པར་འཕྲུལ་བ་ཡིན་པར་ཤེས་ནས་ཉམས་སུ་ལེན་པས་ན་རྡོ་རྗེ་ཐེག་
པའོ། །དེ་ཡང་ལས་དང་པོ་པས་མོས་པས་འཇུག་པ་དང༌། སེམས་བརྟན་པ་ཐོབ་
པས་རང་གི་ངང་གིས་འཇུག་པའོ། །
བཞི་པ་ནི་རྒྱུ་ལ་འབྲས་བུ